Meghan het nog ’n paar amptelike afsprake in Sydney en Queensland misgeloop. Toe sy en Harry in ’n vyfster-oord op die eiland Fraser tuisgegaan en sy verkies het om daar agter te bly toe hy geleenthede moes bywoon, het dit ’n stroom sarkastiese opmerkings in die sosiale media ontketen.
“Ek twyfel of dit enige negatiewe uitwerking op haar swangerskap kan hê om ’n paar hande te skud en rond te pronk in Oz. Probeer jy ’n bietjie in die openbare sektor werk tot ses weke voor jy die lewe skenk,” het een gebruiker op Twitter teenoor haar uitgevaar.
“Liewe aarde, sy’s nog nie eens ver swanger nie. Sy hoef nie so ’n gedoente daarvan te maak nie,” het ’n ander een geskryf.
Ander het laat hoor sy is op 37 ’n “ouer ma” en dit kan gesondheidsrisiko’s inhou. As die hertogin tydens enige van haar afsprake uitgeput of broos gevoel het, het sy dit goed weggesteek.
Jy kon haar deurgaans deur ’n ring trek en haar asemrowende uitrustings het die goedkeuring van modeontwerpers en stylkenners wêreldwyd weggedra.
Soos toe sy en Harry saam met ’n groep branderplankryers in ’n kring op Sydney se ikoniese Bondi-strand gesit het om geestesgesondheidskwessies met die groep te bespreek.
Soos ’n ingeligte in koninklike kringe gesê het: “Maak nie saak wat hy doen nie, hy lyk altyd werklik geïnteresseer in almal wat hy ontmoet.
Een outjie was so in sy skik en op sy gemak met Harry toe dié afbuk om hom ’n drukkie te gee dat hy die prins se kop en baard gestreel het.
Terwyl Harry met Gwen Cherne, ’n 41-jarige weduwee, staan en gesels het, het hy aan van sy assistente wat hom wou aanjaag, gesê hy’s in die middel van ’n “gesprek” en hulle moet hom uitlos.
Gwen se man, ’n Australiese soldaat, het homself vroeër vanjaar om die lewe gebring. Die koninklike kommentator Richard Fitzwilliams was reg toe hy vooraf voorspel het die toer sou ’n “dawerende sukses” wees en dat dit oor grense heen steun vir die monargie sou werf.
“Hulle sal moontlik ’n dinamiese egpaar word wat met Diana as hul inspirasie en dieselfde pligsbesef as die koningin van die wêreld se suksesvolste liefdadigheidswerkers word.”
Toe Meghan ’n strandrok van Reformation met haar en Harry se besoek aan die eiland Fraser aan die Australiese kus dra en hurk om met ’n aanhanger te praat, het haar linkerbeen tot byna bo gewys. Dit het ’n vuurwarm getwiet laat losbars.
Meghan het nie ’n modevoet verkeerd gesit nie, maar toe sy in Tonga land, het ’n winkeletiket by haar rooi rok se soom uitgehang nadat haar assistent vergeet het om dit af te knip.
Volgens bronne het ’n “sekuriteitsprobleem” weens die reuseskares ontstaan. Die Britse fotograaf Ian Vogler het die mark as “beknop” beskryf.
Toe Meghan by die Charcoal-restaurant in Melbourne ’n vingerlemmetjie aangebied word, wou sy nie haar mond daaraan waag nie.
“Sy het daaraan geruik, maar wou nie proe nie, wat ’n mens kan verstaan, want sy’s swanger en dus versigtig.”
“Geen protokol verbied hulle om op amp­telike geleenthede hul gevoelens vir mekaar te wys nie,” het Myka Meier, ’n kenner van ­koninklike etiket, aan People gesê.
Toe Harry-hulle saam met branderryers van die OneWave-liefdadigheidsgroep in ’n kring op Sydney se Bondi-strand sit, het hy sy hand om haar lyf gesit.
Hulle het gereeld diep in mekaar se oë gekyk terwyl hulle met die jong mense oor geestesgesondheid gepraat het.
Wie het ’n assistent nodig om ’n sambreel oor jou kop te hou as jy in die reën ’n toespraak moet lewer wanneer jou vrou reg langs jou staan?
Die Kensingtonpaleis het dié foto uitgereik – wat dadelik tot ’n vloed oe’s en a’s in die sosiale media gelei het.
Dit gebeur dikwels wanneer hulle op die punt is om elkeen sy eie pad in te slaan. “ ’n Paartjie wat aanhou mekaar se hande vashou, wys hiermee hulle is ’n onbreekbare span.”
Op ’n formele onthaal deur die koning van Tonga ’n week later het sy dieselfde akwamarynring uit Diana se versameling aangehad wat sy op haar eie huweliksonthaal gedra het. Diana het blykbaar die ring ná haar egskeiding by ’n vriend present gekry.
Vir ’n staatsete wat deur die president van Fidji gehou is, het Meghan diamant­oorbelle gedra wat glo aan die koningin behoort.
Tydens ’n uitstappie na die Pukeahu-oorlogsgedenkpark in Wellington het sy ’n paar Maison Birks Muse-oorbelle gedra.
Vir ’n ete wat deur die koning van Tonga gehou is, het sy oorbelle van die Kanadese juwelier Birks gedra.
“Sy styl is so effens slordig en los, en dit werk volmaak vir Meghan,” het ’n voormalige kollega aan People gesê.
Die vat-nie-twak-nie-blondine wat vir die eerste keer saam met die Sussexe op hul toer gesien is, is hul nuwe hoof van sekuriteit.
Sy was in beheer van die reusepolisiemag wat die paar te alle tye omring het en was op die voorgrond te sien toe Meghan skielik uit ’n mark in Suva, Fidji, verwyder is toe die skare so saamgedrom het om haar te sien dat die stormloop byna gevaarlik geraak het.
R10,3 miljoen: Soveel het die toer die Australiese belastingbetaler gekos. Dit is die gebruik dat Statebondslande vir koninklike toere betaal.